RO Jurnalul Oficial al Uniunii Europene L 125/2

DECIZIA CONSILIULUI

din 24 aprilie 2012

privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) și a anexei XX (Mediul) la Acordul privind SEE

(2012/251/UE)

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 114, articolul 192 alineatul (1) și articolul 218 alineatul (9),

având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),

având în vedere propunerea Comisiei Europene,

întrucât:

(1) Anexa II și anexa XX la Acordul privind Spațiul Economic European (2) (denumit în continuare „Acordul privind SEE”) conține dispoziții specifice și norme privind reglementări tehnice, standarde, încercări și certificare, și mediu.

(2) Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (3) ar trebui încorporat în Acordul privind SEE.

(3) Regulamentul (CE) nr. 1336/2008 al Parlamentului European și al Consiliului din 16 decembrie 2008 de modificare a Regulamentului (CE) nr. 648/2004 în vederea adaptării acestuia la Regulamentul (CE) nr. 1272/2008 (4) ar trebui încorporat în Acordul privind SEE.

(4) Directiva 2008/112/CE a Parlamentului European și a Consiliului din 16 decembrie 2008 de modificare a Directivelor 76/768/CEE, 88/378/CEE, 1999/13/CE ale Consiliului și a Directivelor 2000/53/CE, 2002/96/CE și 2004/42/CE ale Parlamentului European și ale Consiliului, pentru a le adapta Regulamentului (CE) nr. 1272/2008 (5) ar trebui încorporată în Acordul privind SEE.

(5) Regulamentul (UE) nr. 453/2010 al Comisiei din 20 mai 2010 de modificare a Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (6) ar trebui încorporat în Acordul privind SEE.

(6) Regulamentul (UE) nr. 440/2010 al Comisiei din 21 mai 2010 privind taxele plătite Agenției Europene pentru Produse Chimice în conformitate cu Regulamentul (CE) nr. 1272/2008 (7) ar trebui încorporat în Acordul privind SEE.

(7) Regulamentul (CE) nr. 1272/2008 abrogă Directiva 67/548/CEE a Consiliului (8) și Directiva 1999/45/CE a Parlamentului European și a Consiliului (9) cu efect de la 1 iunie 2015. Având în vedere că directivele menționate au fost încorporate în Acordul privind SEE, acordul menționat ar trebui modificat efect de la 1 iunie 2015 pentru a ține cont de abrogarea acestora.

(8) Anexele II și XX la Acordul privind SEE ar trebui modificate în consecință.

(9) Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

ADOPTĂ PREZENTA DECIZIE:

Articolul 1

Poziția care urmează să fie adoptată de Uniunea Europeană în cadrul Comitetului mixt al SEE referitor la modificările propuse pentru anexa II (Reglementări tehnice, standarde, încercări și certificare) și a anexei XX (Mediul) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

Articolul 2

Prezenta decizie intră în vigoare la data adoptării.

Adoptată la Luxembourg, 24 aprilie 2012. Pentru Consiliu Președintele N. WAMMEN

(1) JO L 305, 30.11.1994, p. 6.

(2) JO L 1, 3.1.1994, p. 3.

(3) JO L 353, 31.12.2008, p. 1.

(4) JO L 354, 31.12.2008, p. 60.

(5) JO L 345, 23.12.2008, p. 68.

(6) JO L 133, 31.5.2010, p. 1.

(7) JO L 126, 22.5.2010, p. 1.

(8) Directiva 67/548/CEE din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO 196, 16.8.1967, p. 1).

(9) Directiva 1999/45/CE din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (JO L 200, 30.7.1999, p. 1).